
PëR PëRCAKTIMIN E AUTORITETIT KONTRAKTUES për DHëNIEN ME KONCESION të HIDROCENTRALEVE “BATRA NR. 1, NR. 2 DHE NR. 3”, DHE MIRATIMIN E BONUSIT në PROCEDURëN PëRZGJEDHëSE KONKURRUESE, Që
 I JEPET SHOqëRISë 

Në mbështetje të nenit 100 të Kushtetutës, të nenit 5, pika 3, e 23, pika 3, shkronja “b”, të ligjit nr.9663, datë 18.12.2006 “Për koncesionet”, të ndryshuar, me propozimin e Ministrit të Ekonomisë, Tregtisë dhe Energjetikës, Këshilli i Ministrave 

VENDOSI: 

1. Autoriteti kontraktues për kryerjen e procedurave ligjore për dhënien me koncesion të formës “BOT” (ndërtim, operim dhe transferim), të hidrocentraleve “Batra nr.1, nr.2 dhe nr.3” është Ministria e Ekonomisë, Tregtisë dhe Energjetikës. 
2. Miratimin e bonusit prej 2 % të pikëve, për rezultatin teknik dhe financiar, në procedurën konkurruese përzgjedhëse (propozim i pakërkuar) për dhënien me koncesion të këtyre hidrocentraleve, që i jepet shoqërisë “KEA” sh.p.k. 
3. Ministria e Ekonomisë, Tregtisë dhe Energjetikës në procedurën konkurruese për dhënien me koncesion të hidrocentraleve “Batra nr.1, nr.2 dhe nr.3” të pranojë oferta, për të gjithë pjesën e lirë të skemës ku përfshihet ndërtimi i këtyre hidrocentraleve. 
4. Ngarkohet Ministria e Ekonomisë, Tregtisë dhe Energjetikës për zbatimin e këtij vendimi. 
Ky vendim hyn në fuqi menjëherë dhe botohet në Fletoren Zyrtare. 

